অ্যাথলেট এ

অ্যাথলেট এ হলো ২০২০ সালের একটি মার্কিন প্রামাণ্যচিত্র, যা ইউএসএ জিমন্যাস্টিকস যৌন নিগ্রহ কেলেঙ্কারি নিয়ে নির্মিত। বনি কোহেন এবং জন শেনক পরিচালিত এই প্রামাণ্যচিত্রটি দ্য ইন্ডিয়ানাপোলিস স্টাররে একদল অনুসন্ধানী সাংবাদিককে অনুসরণ করে তৈরি করা হয়েছে। এই সাংবাদিকরাই ডাক্তার ল্যারি নাসার কর্তৃক তরুণ নারী জিমন্যাস্টদের যৌন নিপীড়নের খবরটি প্রথম সামনে এনেছিলেন। এর ফলে পরবর্তীতে ইউএসএ জিমন্যাস্টিকস (ইউএসএজি) এবং এর তৎকালীন সিইও স্টিভ পেনির বিরুদ্ধে একের পর এক অভিযোগ উঠতে শুরু করে। এটি ২০২০ সালের ২৪ জুন নেটফ্লিক্সে মুক্তি পায়।

প্রামাণ্যচিত্রটির শিরোনাম জিমন্যাস্ট ম্যাগি নিকোলসকে নির্দেশ করে। ইউএসএজির ডাক্তার ল্যারি নাসার কর্তৃক তার ওপর চালানো যৌন নিপীড়নের তদন্ত চলাকালীন, নিকোলসের পরিচয় গোপন রাখতে তাকে "অ্যাথলেট এ" হিসেবে উল্লেখ করা হয়েছিল।

সারাংশ
স্কুলে যৌন নিপীড়নের ঘটনা ধামাচাপা দেওয়ার বিষয়ে খবর সংগ্রহের সময় দ্য ইন্ডিয়ানাপোলিস স্টাররে এক প্রতিবেদকের সাথে একটি সূত্র যোগাযোগ করে। সূত্রটি তাকে ইউএসএজির খোঁজখবর নেওয়ার পরামর্শ দেয়। এরপর দ্য স্টারের সাংবাদিকরা মিলে একটি প্রতিবেদন তৈরি করেন। এতে দেখা যায় যে সংস্থাটির সভাপতি স্টিভ পেনি নিপীড়ক কোচদের আড়াল করতে কাজ করেছিলেন। ২০১৪ সালে প্রতিবেদনটি প্রকাশিত হলে র‍্যাচেল ডেনহল্যান্ডার, জেসিকা হাওয়ার্ড এবং জেমি ড্যান্টশার স্বাধীনভাবে দ্য স্টাররে দলের সাথে যোগাযোগ করেন। তারা জানান যে তারা ইউএসএজির ডাক্তার ল্যারি নাসার কর্তৃক যৌন নিপীড়নের শিকার হয়েছেন। এদের মধ্যে কেবল ডেনহল্যান্ডারই তাৎক্ষণিকভাবে নিজের নাম প্রকাশ করে কথা বলতে রাজি হন। সাক্ষাৎকারে তিনি জানান যে তিনি অবশেষে সামনে আসতে প্রস্তুত এবং তার সাথে যা ঘটেছে সে বিষয়ে তিনি পুলিশের সাথে কথা বলার পরিকল্পনা করছেন।

২০১৫ সালে, জিমন্যাস্ট ম্যাগি নিকোলস কারোলি র‍্যাঞ্চ নাসার কর্তৃক যৌন নিপীড়নের শিকার হন। তিনি বিষয়টি তার কোচকে জানান এবং কোচ তার বাবামাকে অবহিত করেন। পেনি নিকোলসের বাবামাকে ফোন করে জানান যে তিনি এই নিপীড়নের তদন্তের জন্য আইন প্রয়োগকারী সংস্থার সাথে যোগাযোগ করেছেন।

২০১৬ সালে দ্য স্টার নাসারকে নিয়ে তাদের তদন্ত প্রতিবেদন প্রকাশ করে। ডেনহল্যান্ডার নাসারের বিরুদ্ধে প্রমাণ নিয়ে পুলিশের কাছে যান। অন্যদিকে, ম্যাগি নিকোলসের বাবামা তাদের মেয়ের মামলার তথ্যের অভাবে হতাশ হয়ে পড়েন। তারা এমন একজন আইনজীবীর সাথে যোগাযোগ করেন যিনি অন্য ভুক্তভোগীদের নিয়ে কাজ করছিলেন। তারা জানতে পারেন যে ইউএসএজিকে অন্তত ২০১২ সাল থেকেই এই নিপীড়নের বিষয়ে জানানো হয়েছিল। নাসারের বিরুদ্ধে ফৌজদারি মামলা এগিয়ে যায় এবং ২০১৭ সালে তিনি দোষ স্বীকারোক্তির মাধ্যমে সমঝোতায় পৌঁছান। তা সত্ত্বেও, দ্য স্টার ইউএসএজির দ্বারা সংঘটিত নিপীড়ন নিয়ে তদন্ত চালিয়ে যায়।

নাসারের নিপীড়নের ঘটনা ধামাচাপা দেওয়ার অভিযোগে শেষ পর্যন্ত ২০১৭ সালে পেনি গ্রেপ্তার হন।২০১৬ সালের মার্কিন অলিম্পিক জিমন্যাস্টিকস দল থেকে বাদ পড়ার পর নিকোলস এলিট জিমন্যাস্টিকস ছেড়ে দেন। প্রামাণ্যচিত্রটিতে ইঙ্গিত করা হয়েছে যে নাসারের বিরুদ্ধে অভিযোগ করার কারণেই তাকে বাদ দেওয়া হয়েছিল। তিনি পরবর্তীতে ন্যাশনাল কলেজিয়েট অ্যাথলেটিক অ্যাসোসিয়েশন (এনসিএএ) জিমন্যাস্টিকসে অংশ নেন, যা খেলাধুলার প্রতি তার ভালোবাসা পুনরায় জাগিয়ে তোলে।

মুক্তি
২০২০ সালের ১৭ এপ্রিল ট্রাইবেকা ফিল্ম ফেস্টিভ্যালে অ্যাথলেট এর ওয়ার্ল্ড প্রিমিয়ার হওয়ার কথা ছিল। কিন্তু কোভিড-১৯ মহামারীর কারণে উৎসবটি বাতিল করা হয়। ফলে, ২০২০ সালের ২৪ জুন নেটফ্লিক্স-এ মুক্তির মাধ্যমেই ছবিটির প্রিমিয়ার হয়।

অভ্যর্থনা

 সমালোচকদের প্রতিক্রিয়া 
অ্যাথলেট এ ভয়াবহ নিপীড়নের ঘটনাগুলোর ওপর এক নির্মম সত্য তুলে ধরেছে পাশাপাশি সেই সংস্কৃতির ওপরও আলো ফেলেছে যা বছরের পর বছর ধরে এগুলোকে চলতে দিয়েছিল। মেটাক্রিটিক, ১২ জন সমালোচকের মতামতের ভিত্তিতে ছবিটির গড় স্কোর ১০০-এর মধ্যে ৮৫, যা "সার্বজনীন প্রশংসা" নির্দেশ করে।

 পুরস্কার ও সম্মাননা 
 পুরস্কার অনুষ্ঠানের তারিখ বিভাগ প্রাপক ফলাফল ক্রিটিকস চয়েস ডকুমেন্টারি অ্যাওয়ার্ডস ১৬ নভেম্বর ২০২০ সেরা ক্রীড়া প্রামাণ্যচিত্র অ্যাথলেট এ     সেরা প্রামাণ্যচিত্র  সেরা পরিচালক বনি কোহেন এবং জন শেনক  সেরা সম্পাদনা ডন বার্নিয়ার  প্রামাণ্যচিত্রের সবচেয়ে আকর্ষণীয় জীবিত চরিত্র ম্যাগি নিকোলস, র‍্যাচেল ডেনহল্যান্ডার এবং জেমি ড্যান্টশার  অ্যালায়েন্স অফ উইমেন ফিল্ম জার্নালিস্ট ৪ জানুয়ারি ২০২১ সেরা প্রামাণ্যচিত্র অ্যাথলেট এ   স্যান ডিয়েগো ফিল্ম ক্রিটিকস সোসাইটি ১১ জানুয়ারি ২০২১ সেরা প্রামাণ্যচিত্র   হলিউড মিউজিক ইন মিডিয়া অ্যাওয়ার্ডস ২৭ জানুয়ারি ২০২১ প্রামাণ্যচিত্রে সেরা মৌলিক আবহ সঙ্গীত জেফ বিল  

তথ্যসূত্র

বহিঃসংযোগ

বিষয়শ্রেণী:২০২০-এর চলচ্চিত্র
বিষয়শ্রেণী:২০২০-এর প্রামাণ্যচিত্র
বিষয়শ্রেণী:২০২০-এর দশকের মার্কিন চলচ্চিত্র
বিষয়শ্রেণী:২০২০-এর দশকের ইংরেজি ভাষার চলচ্চিত্র
বিষয়শ্রেণী:২০২০-এর দশকের ক্রীড়া চলচ্চিত্র
বিষয়শ্রেণী:মার্কিন ক্রীড়া প্রামাণ্যচিত্র
বিষয়শ্রেণী:শিশু নিগ্রহ নিয়ে প্রামাণ্যচিত্র
বিষয়শ্রেণী:অলিম্পিক নিয়ে প্রামাণ্যচিত্র
বিষয়শ্রেণী:নারী ক্রীড়া নিয়ে প্রামাণ্যচিত্র
বিষয়শ্রেণী:ইংরেজি ভাষার প্রামাণ্যচিত্র
বিষয়শ্রেণী:নেটফ্লিক্সের মৌলিক চলচ্চিত্র
বিষয়শ্রেণী:ইমপ্যাক্ট পার্টনার্সের চলচ্চিত্র
বিষয়শ্রেণী:শিশু যৌন নির্যাতন বিষয়ক চলচ্চিত্র
বিষয়শ্রেণী:কোভিড-১৯ মহামারীর কারণে প্রেক্ষাগৃহে মুক্তি না পাওয়া চলচ্চিত্র
বিষয়শ্রেণী:জেফ বিলের সুরারোপিত চলচ্চিত্র
বিষয়শ্রেণী:ইন্ডিয়ানায় ধারণকৃত চলচ্চিত্র
বিষয়শ্রেণী:যুক্তরাষ্ট্রে জিমন্যাস্টিকস
বিষয়শ্রেণী:দ্য ইন্ডিয়ানাপোলিস স্টার
বিষয়শ্রেণী:নেটফ্লিক্সের মৌলিক প্রামাণ্যচিত্র
বিষয়শ্রেণী:নারীদের জিমন্যাস্টিকস
বিষয়শ্রেণী:নিউজ অ্যান্ড ডকুমেন্টারি এমি পুরস্কার বিজয়ী অনুষ্ঠান
বিষয়শ্রেণী:ইংরেজি ভাষার ক্রীড়া চলচ্চিত্র
বিষয়শ্রেণী:২০২০-এর মার্কিন চলচ্চিত্র
বিষয়শ্রেণী:শিশু নির্যাতন সম্পর্কে প্রামাণ্য চলচ্চিত্র
বিষয়শ্রেণী:ইংরেজি ভাষার প্রামাণ্য চলচ্চিত্র
বিষয়শ্রেণী:শিশু যৌন নির্যাতন সম্পর্কে চলচ্চিত্র